
М.Қозыбаев атындағы Солтүстік Қазақстан мемлекеттік университетінің ректоры Оңдасын Әшімов Қазақстан Республикасының Президенті жанындағы Орталық коммуникациялар қызметінің облыстық филиалында бұқаралық ақпарат құралдары өкілдерімен кездесті. Аталмыш білім ордасының шаңырақ көтергеніне биыл - 79 жыл. Содан бері 40 мыңнан астам жас жоғары білім алған. Бүгінгі күні бакалавриатта 9 бағыт және 50 мамандық бойынша мамандар даярланады. Сондай-ақ, студенттер магистра-турада - 25 және докторантурада 4 мамандық бойынша оқиды.
Оңдасын Әшімовтің айтуынша, білім беру қызметінің сапасы ұлттық және халықаралық рейтинг нәтижелері бойынша жүйелі түрде сараланып, бекітіледі. Немістің ASIN агенттігі 2013 жылы - университеттің үш, былтыр бес мамандығын сынақтан өткізген. Аккредиттеуден өткен мамандықтар бойынша білім алған түлектер дипломдарымен бірге еуропалық үлгідегі сапа белгісі көрсетілген қосымша да алады. Бұл белгі бағдарламалардың жалпы еуропалық талаптарға сәйкестігін білдіреді. 2014-2015 оқу жылдарында білім ордасы 53 мамандық бойынша тәуелсіз аккредиттеу және рейтинг агенттігінде сынақтан өтті.
Халықаралық Webometrics рейтингісінің қорытындысында да білім ордасы қазақстандық жоғары оқу орындарының ішінде ақпараттар көлемі женінен тертінші орынға тұрақтаған. Білім ордасында екі жылдан бері сайтты жеке басқару жүйесі жұмыс істеп тұр. Электрондық ректорат, білім беру WАР-порталы бар, бүгінгі күні электрондық құжат айналымын дамыту жұмыстары жүргізілуде.
Студенттердің талапқа сай білім алуы үшін заманауи технологиялармен жабдықталған 37 виртуалдық оқу зертханасы, 38 мамандандырылған кабинет, 38 мультимедиалық дәрісхана жасақталған. Барлық оқу ғимараттары мен жатақханалар интернетке қосылған, оны студенттер тегін пайдаланады. Үздік жетістіктерге қол жеткізген 21 студент Қазақстан Республикасы Президентінің, тағы екеуі - М. Жұмабаев пен К.Скрябин атындағы шәкіртақылардың иегерлері. Кәсіби кадрларды мақсатты даяр-лауға гранттар мен шәкіртақылар төлеуге әлеуметтік әріптестер тартылады. Өткен оқу жылында 21 студент кәсіпорындар мен ұйымдардың тапсырысы бойынша білім алған.
Мемлекеттік "Мәңгілік ел жастары - индустрияға" "Серпін - 2050" әлеуметтік жобасы бойынша педагогикалық он мамандыққа еліміздің оңтүстік өңірлерінен 138 түлек тартылды. 2015-2016 оқу жылында 282 студент педагогикалық және техникалық мамандықтарға қабылданды. Сонымен қатар, шетелдік қазақ диаспорасы өкілдерін мемлекеттік қолдау бағдарламасын жүзеге асыру үшін үстіміздегі жылы дайындық бөлімшелерінде 100 орын бөлінді", - деді Оңдасын Бәйкенұлы.
Жоғары оқу орнында студенттерді үш тілде (қазақ, орыс, ағылшын) оқыту эксперимент түрінде жүзеге асырылуда. Соңғы терт жылда бакалавриатта көптілде оқытылатын топтар саны екі есеге өскен. Теориялық білімді тәжірибемен ұштастыру мақсатында университеттегі: "Бастауыш сыныптарды оқыту әдістемесінің теориясы" ("Дарын" мектеп-лицейі), "Құрылыс және дизайн" ("Основание" ЖШС), "Көлік және ма-шина жасау" ("Партнер-Авто" ЖШС) және "Ауыл шаруашылығы" ("СевКазНИИЖиР") кафедраларының оқулары тікелей өндірісте өткізіледі.
Университетте 2014 жылдан бері ғылыми-технологиялық парк жұмыс істейді, оның құрамында жеті ғылыми орталық және он екі ғылыми-зерттеу зертханасы бар. Өткен жылы құны 52847784 теңгенің 11 ғылыми жұмысы орындалған.
Журналистерді университеттің қанша шетелдік жоғары оқу орындарымен қарым-қатынас орнатқаны, студенттердің жұмыспен қамтылуы, қандай мамандық сұранысқа ие екендігі, тағы басқа сұрақтар қызықтырды. "Университет бүгінгі күні 73 мемлекетпен қарым-қатынас орнатты. 2015 оқу жылындағы түлектердің 81 пайызы жұмыспен қамтылды, оның ішінде мемлекеттік білім беру гранты және ақылы негізде оқығандар бар. Соңғы екі-үш жылда экономика саласына сұраныс жоқтың қасында, есесіне техникалық және агроном мамандығын меңгергісі келетіндердің саны артты", - деді Оңдасын Әшімов.

